Liga 1: CFR Cluj - Chindia Targoviste , duminică, ora 19:00 , Digi Sport 1

Liga 1: Politehnica Iasi - FCSB, duminică, ora 21:45, Digi Sport 1

Fostul premier Viorica Dăncilă şi preşedintele FR Tenis, Ion Ţiriac, se află între persoanele reclamate la Direcţia Naţionala Anticorupţie de către Tudor Iacov.

Iacov acuză faptul că s-au cerut şi aprobat prea mulţi bani din fondul de rezervă al Guvernului pentru plata taxei anuale a turneului BRD Bucharest Open, competiţie pe care aţi urmărit-o la Digi Sport.

Reclamantul este reprezentantul legal al Asociației de tenis CS Triumf 2000 Craiova, Napoleon Tudor Spartacus Iacov. De asemenea, este președintele Asociației Sportive Fotlbal Club Progresul București care a deschis mai multe procese împotriva FRF.

Tudor Iacov i-a reclamat printre alţii pe Viorica Dăncilă, Ion Ţiriac şi Orlando Teodorovici

Pe 15 noiembrie, Iacov a depus o plângere penală la Direcția Națională Anticorupție împotriva conducerii FR Tenis. În afara lui Ion Ţiriac, printre cei reclamaţi se află fostul premier Viorica Dăncilă, fostul ministru de finanțe, Orlando Teodorovici, fostul ministru al Tineterului și Sportului, Bogdan Matei, şeful COSR, Mihai Covaliu, fostul preşedinte al FRT, George Cosac, dar și ungurul Marky Jeno, directorul turneului Bucharest Open, după cum anunţă libertatea.

În plângere, Iacov acuză aceste persoane de "înșelăciune, abuz și neglijență în serviciu, uzurparea funcției și a calității oficiale, obținerea ilegală de fonduri și deturnarea lor, precum și constituirea unui grup infracțional organizat din cauză că s-au alocat 340.000 de dolari din fondul de rezervă al guvernului pentru plătirea taxei anuale a turneului WTA Bucharest Open".

Iacov mai precizează faptul că, în conformitate cu regulamentul WTA, taxa anuală pentru un astfel de turneu se ridică la suma de 23.250 de dolari. Scopul anunţat al turneului era pregătirea olimpică pentru Tokyo 2020 a sportivelor Simona Halep, Mihaela Buzărnescu, Irina Begu, Raluca Olaru, Ana Bogdan, Monica Niculescu și Irina Bara.

În plângerea penală, Iacov a scris și faptul că Simona Halep, Mihaela Buzărnescu și Monica Niculescu nici măcar nu au participat la turneul Bucharest Open.

Etichete:

,

,

,

,